|  |  |  |  |
| --- | --- | --- | --- |
|  | | **IZVJEŠĆE O PROVEDENOM SAVJETOVANJU S JAVNOŠĆU** | |
| NAZIV AKTA /TEME SAVJETOVANJA | | **Prijedlog Odluke o područjima, granicama i sjedištima mjesnih odbora na području Grada Opatije** | |
| RAZDOBLJE TRAJANJA SAVJETOVANJA | | Savjetovanje je bilo otvoreno od dana 3. studenog 2023. godine do 3. prosinca 2023. godine, a primjedbe/ prijedlozi mogli su se dostaviti na e-mail adresu: [mirna.pavlovic-vodinelic@opatija.hr](mailto:mirna.pavlovic-vodinelic@opatija.hr)  Tijekom razdoblja trajanja savjetovanja zaprimljene su primjedbe/prijedlozi tri sudionika Savjetovanja kako slijedi: | |
| **NAZIV UČESNIKA** | **PRIJEDLOG** | | **OČITOVANJE PREDLAGATELJA** |
| Prof.dr.sc. Axel Luttenberger | Obrazac e-savjetovanja Grada Opatije zastario i netransparentan za sve učesnike.  Potrebno je napraviti sustav kao na razini države. | | **Primjedba/prijedlog se ne odnosi na tekst Prijedloga Odluke o područjima, granicama i sjedištima mjesnih odbora na području Grada Opatije i ne sadrži konkretan prijedlog u odnosu na tekst Prijedloga Odluke koji bi bilo moguće razmatrati.**  Primjedba je načelnog karaktera i generalno se odnosi na koncept i sustav savjetovanja te se prima na znanje i uzet će se u obzir u cilju poboljšanja kvalitete provođenja procesa Savjetovanja sa zainteresiranom javnošću. |
| Prof.dr.sc. Axel Luttenberger | **U članku 1. stavak 2 alineja 1, članku 3. stavak 1. i 2., članku 4. stavak 2, članku 6. stavak 2., članku 7. stavak. 2. i članku 17 alineja 1 riječi „Mjesnog odbora Volosko-Belveder“ zamjenjuju se riječima „Mjesnog odbora Volosko“**  Obrazloženje:  Nesporan je posebni identitet Voloskoga koji mora imati vlastiti mjesni odbor.  Potvrđen je sadašnjim i prijedlogom Statuta u čl. članak 8. koji navodi:  (1) Dan Grada Opatije je dan zaštitnika Opatije, Sv. Jakov, 25. srpnja, koji se svečano slavi kao gradski blagdan.  (2) U Gradu Opatiji se svečano obilježavaju sljedeći dani:  1. Dan zaštitnika Veprinca - Sv. Marko - 25. travnja,  2. Dan oslobođenja Opatije - 28. travnja,  3. Dan zaštitnika Poljana - Sv. Petar - 29. lipnja,  4. **Dan zaštitnika Voloskog - Sv. Ana - 26. srpnja,**  5. Dan zaštitnika Ičića - Sv. Josip - 19. ožujka. | | **Prijedlog se ne prihvaća.**  Izradi Prijedloga Odluke o područjima, granicama i sjedištima mjesnih odbora na području Grada Opatije prethodilo je, na temelju ocjene o potrebi reorganizacije mjesne samouprave, a u cilju racionalizacije broja mjesnih odbora na način koji bi osigurao bolju funkcionalnost, učinkovitost rada te kvalitetnije rješavanje pitanja od važnosti za stanovnike, pokretanje takve inicijative od strane Gradonačelnika te je na sjednici Gradskog vijeća održanoj 5. listopada 2023. godine, nakon pribavljenog mišljenja građana sukladno odredbi članka 88. Statuta Grada Opatije, Gradskom vijeću predloženo prihvaćanje inicijative i prijedloga o promjeni područja mjesnih odbora na području Grada Opatije na temelju kojih bi umjesto dosadašnjih 15 mjesnih odbora, na području Grada Opatije postojalo 11 mjesnih odbora.  Na sjednici 5. listopada 2023. godine Gradsko vijeće je donijelo odluku kojom je prihvaćena inicijativa i prijedlog o promjeni područja mjesnih odbora na području Grada Opatije prema kojem će se promijeniti područja mjesnih odbora na način da se područje Mjesnog odbora Vasanska i područje Mjesnog odbora Punta Kolova spajaju u novi Mjesni odbor Vasanska - Punta Kolova u naselju Opatija, područje Mjesnog odbora Centar I, područje Mjesnog odbora Centar II i dio područja Mjesnog odbora Belveder spajaju u novi Mjesni odbor Centar u naselju Opatija, područje Mjesnog odbora Volosko i dio područja Mjesnog odbora Belveder spajaju u novi Mjesni odbor Volosko-Belveder u naselju Opatija te područja Mjesnog odbora Ika i područje Mjesnog odbora Oprič spajaju u novi Mjesni odbor Ika-Oprič u naseljima Ika i Oprič. Odlukom je isto tako utvrđeno da će područja ostalih mjesnih odbora na području Grada Opatije ostati nepromijenjena.  Odlukom je Gradsko vijeće obvezalo Gradonačelnika da, u roku od 60 dana od dana donošenja Odluke, predloži Gradskom vijeću Statutarnu odluku o izmjenama Statuta Grada Opatije kako bi odluka bila realizirana i predloženi preustroj u konačnici i ostvaren. |
| RAJKO PUPAVAC  A.Štangera 58, OPATIJA | Predlažem ukidanje MO Tošina i njegovo spajanje s MO Volosko. Također predlažem ukidanje MO Belveder i spajanje s MO Centar. Granica budućeg MO Volosko i MO Centar da ide od mora stubištem Lipovica, preko M.Tita stubištem uz dvoranu M.Cvetković do Nove ceste i granice s MO Kosovo. Tošina je povijesno dio Voloskoga, a stanovnici tog područja oduvijek gravitiraju centru Voloskoga u smislu društvenih odnosa, ostvarivanja određenih usluga i dr., kao što u posljednje vrijeme stanovnici nižih područja Voloskoga koriste neke usluge na području Tošine (trgovine, pošta) . Područje tzv.Belvedera je pak teritorijalno bliže centru Opatije i nikada nije tvorilo nekakvu cjelinu sa naseljem Volosko, pa je prirodno i da stanovnici tog područja, koji imaju više zajedničkih točaka s Opatijom, ostvaruju svoja prava kroz taj mjesni odbor. | | **Prijedlog se ne prihvaća.**  Izradi Prijedloga Odluke o područjima, granicama i sjedištima mjesnih odbora na području Grada Opatije prethodilo je, na temelju ocjene o potrebi reorganizacije mjesne samouprave, a u cilju racionalizacije broja mjesnih odbora na način koji bi osigurao bolju funkcionalnost, učinkovitost rada te kvalitetnije rješavanje pitanja od važnosti za stanovnike, pokretanje takve inicijative od strane Gradonačelnika te je na sjednici Gradskog vijeća održanoj 5. listopada 2023. godine, nakon pribavljenog mišljenja građana sukladno odredbi članka 88. Statuta Grada Opatije, Gradskom vijeću predloženo prihvaćanje inicijative i prijedloga o promjeni područja mjesnih odbora na području Grada Opatije na temelju kojih bi umjesto dosadašnjih 15 mjesnih odbora, na području Grada Opatije postojalo 11 mjesnih odbora.  Na sjednici 5. listopada 2023. godine Gradsko vijeće je donijelo odluku kojom je prihvaćena inicijativa i prijedlog o promjeni područja mjesnih odbora na području Grada Opatije prema kojem će se promijeniti područja mjesnih odbora na način da se područje Mjesnog odbora Vasanska i područje Mjesnog odbora Punta Kolova spajaju u novi Mjesni odbor Vasanska - Punta Kolova u naselju Opatija, područje Mjesnog odbora Centar I, područje Mjesnog odbora Centar II i dio područja Mjesnog odbora Belveder spajaju u novi Mjesni odbor Centar u naselju Opatija, područje Mjesnog odbora Volosko i dio područja Mjesnog odbora Belveder spajaju u novi Mjesni odbor Volosko-Belveder u naselju Opatija te područja Mjesnog odbora Ika i područje Mjesnog odbora Oprič spajaju u novi Mjesni odbor Ika-Oprič u naseljima Ika i Oprič. Odlukom je isto tako utvrđeno da će područja ostalih mjesnih odbora na području Grada Opatije ostati nepromijenjena.  Odlukom je Gradsko vijeće obvezalo Gradonačelnika da, u roku od 60 dana od dana donošenja Odluke, predloži Gradskom vijeću Statutarnu odluku o izmjenama Statuta Grada Opatije kako bi odluka bila realizirana i predloženi preustroj u konačnici i ostvaren. |
| Igor Matkovic, St. Valvasora 6,  51410 Opatija | U nastavku teksta, navodim sto tocno smatram da je potrebno izmijeniti, no opca slika je jasna: Ne mozete donositi prijedlog odluke sa novim mjesnim odborima na temelju iskljucivo prijedloga novog statuta, jer je to protustatutarno trenutno vazecem Statutu. Gradsko vijece mora prvo donijeti novi Statut, koji postaje vazeci tek osmi dan od dana objave te tek onda mozete ovakav prijedlog uputiti u savjetovanje te kasnije na odlucivanje pred gradsko vijece, to vam je valjda kristalno jasno. | | **Primjedba/prijedlog se ne odnosi** na tekst Prijedloga Odluke, ona predstavlja mišljenje i ne sadrži konkretan prijedlog u odnosu na tekst Prijedloga Odluke koji bi bilo moguće razmatrati. |
| Igor Matkovic, St. Valvasora 6,  51410 Opatija | Potrebno je slijedece stavke mijenjati:   1. Clanak 1 stavak 2 je pogresan jer nije u skladu s trenutno aktualnim i vazecim Statutom. Naime, trenutni Statutom nisu definirani te nisu propisani mjesni odbori: Volosko-Belveder, Vasanska-Punta Kolova, Ika-Opric te Centar, te stovise, nedostaju u tekstu mjesni odbori Vasanska, Centar I, Centar II, Punta Kolova, Ika, Belveder,Opric, Volosko. Potrebno je potpuno izmijeniti i prilagoditi tekst trenutno aktualnom Statutu. Jednog dana kada stupi na snagu novi Statut, 8 dana od dana objave, moci cete definirati sjedista, podrucja te granice novih mjesnih odbora, a do tada mozete definirati jedino podrucja, granice, i sjedista mjesnih odbora Vasanska, Centar I, Centar II, Punta Kolova, Ika, Belveder,Opric, Volosko, Tosina, Kosovo, Icici, Poljane, Veprinac-Ucka, Dobrec te Pobri. | | **Prijedlog se prihvaća te se** Prijedlog odluke upućuje na razmatranje i usvajanje Gradskom vijeću nakon stupanja na snagu Statuta Grada Opatije koji je Gradsko vijeće Grada Opatije donijelo na sjednici 14. prosinca 2023. godine i koji je stupio na snagu 30. prosinca 2023. godine („Službene novine Primorsko-goranske županije“ broj 49/23). |
| Igor Matkovic, St. Valvasora 6,  51410 Opatija | 1. Potrebno je sve ostale clanke prilagoditi informaciji u dijelu a) i to doslovce clanke: 3, 4, 5, 11, 17, dok ostale clanke je potrebno ispraviti. | | **Prijedlog se prihvaća te se** Prijedlog odluke upućuje na razmatranje i usvajanje Gradskom vijeću nakon stupanja na snagu Statuta Grada Opatije koji je Gradsko vijeće Grada Opatije donijelo na sjednici 14. prosinca 2023. godine i koji je stupio na snagu 30. prosinca 2023. godine („Službene novine Primorsko-goranske županije“ broj 49/23). |
| Igor Matkovic, St. Valvasora 6,  51410 Opatija | 1. Jasno vam je da ja promatram ovaj prijedlog odluke na danasnji dan te promatram danas vazeci Statut grada Opatije te vam je potpuno jasno da a) i b) dio predstavlja pravno gledajuci ispravan motiv. Ja ne mogu proricati buducnost i gledati hoce li i kada gradsko vijece donijeti novi statut, vec samo mogu konstatirati da je za vrijeme ovog javnog savjetovanja bio vazeci trenutni Statut te u slucaju da tijekom javnog savjetovanja ili nakon isteka ovog javnog savjetovanja, dodje do novog Statuta, tada se mora provesti novo savjetovanje s javnoscu na ovu istu temu, jer je znacajno doslo do promjene osnovnog dokumenta grada Opatije, dakle Statuta koji ima utjecaj na savjetovanje na ovu odluku i njeno donosenje. Gradjani ne mogu izvrsiti svoje ustavno i zakonsko pravo savjetovanja i davanja misljenja na prijedloge opcih akata, ako se tijekom ili nakon javnog savjetovanja mijenja temeljni dokument grada Opatije, dakle Statut, koji uvelike usmjerava savjetovanje u jednom od smjerova. Shvatit cete da, mi gradjani, moramo ovu odluku promatrati je li u skladu sa trenutnim i vazecim statutom, a ne hoce li nekada u buducnosti, ako clanovi gradskog vijeca prihvate novi statut nekada na sjednici gradskog vijeca, biti u skladu sa novim statutom. | | **Primjedba/prijedlog se prihvaća djelomično** na način da se u proslovu Prijedloga odluke riječi: “i članka 29. Statuta Grada Opatije („Službene novine Primorsko-goranske županije“ broj 25/09, 30/09 – ispr., 7/13, 3/18, 5/18 – ispr., 3/20 i 3/21)“ zamjenjuju riječima: “i članka 79. stavka 2. Statuta Grada Opatije („Službene novine Primorsko-goranske županije“ broj 49/23)“.  **Prijedlog/primjedba se ne prihvaća** u dijelu koji se odnosi na ocjenu potrebe provođenja ponovnog savjetovanja o Prijedlogu odluke s obzirom na činjenicu da tekst Prijedloga odluke nije sadržajno izmijenjen u odnosu na tekst Prijedloga odluke koji je bio na javnom savjetovanju, već je izmijenjen isključivo u dijelu proslova Prijedloga Odluke, a temeljem djelomično prihvaćene primjedbe/prijedloga podnesene u tijeku javnog savjetovanja. |
| Igor Matkovic, St. Valvasora 6,  51410 Opatija | 1. Pogresni su vam pravni temelji za donosenje ovakve odluke. Naime, pozivate se na clanak 57 stavak 2 ZoLP(R)S-a koji glasi: „Mjesni odbor osniva se za jedno naselje, više međusobno povezanih manjih naselja ili za dio većeg naselja, odnosno grada koji u odnosu na ostale dijelove čini zasebnu razgraničenu cjelinu (dio naselja)“. Ja zaista ne znam gdje tocno u ovom clanku se nalazi temelj za donosenje podrucja, granice ili sjedista mjesnih odbora. Potrebno je ispraviti takav temelj i navesti clanke 57. do 66. u poglavlju VII. ZoLP(R)S-a. i to ponajvise je bitan clanak 66 koji naglasava da su mjesni odbori pravne osobe pa moraju imati i sjedista kao svake druge pravne osobe. S druge strane, pozivate se na Statut i to clanak 75 stavak 4 koji glasi: „Područje i granice mjesnih odbora određuju se posebnom odlukom Gradskog vijeća i prikazuju se na kartografskom prikazu koji je sastavni dio te odluke“ Dakle, podrucja i granice ste temelj potrazili u statutu, ali statut ne definira sjedista (dodano u novom prijedlogu statuta, ali trenutno jos nevazecem, stoga ili cekati 8 dan od dana objave ili pozvati se na clanak 66), a za sjediste ste uzeli krivi temelj u zakonu, stoga ispraviti i staviti clanak 66. | | **Primjedba/prijedlog se prihvaća djelomično.**  Članak 57. stavak 2. Zakona o lokalnoj i područnoj (regionalnoj) samoupravi predstavlja osnov za određivanje granica i područja mjesnih odbora.  Nadalje, neovisno o činjenici da se pravni osnov za donošenje odluke nalazi u i u članku Statuta Grada Opatije koji je bio na snazi u vrijeme provođenja javnog savjetovanja („Službene novine Primorsko-goranske županije“ broj 25/09, 30/09 – ispr., 7/13, 3/18, 5/18 – ispr., 3/20 i 3/21), slijedom djelomično prihvaćene primjedbe konačni Prijedlog odluke upućuje se na razmatranje i usvajanje Gradskom vijeću nakon stupanja na snagu Statuta Grada Opatije koji je Gradsko vijeće Grada Opatije donijelo na sjednici 4. prosinca 2023. godine, a stupio je na snagu 30. prosinca 2023. godine te se u proslovu Prijedloga odluke riječi: “i članka 29. Statuta Grada Opatije („Službene novine Primorsko-goranske županije“ broj 25/09, 30/09 – ispr., 7/13, 3/18, 5/18 – ispr., 3/20 i 3/21)“ zamjenjuju riječima: “i članka 79. stavka 2. Statuta Grada Opatije („Službene novine Primorsko-goranske županije“ broj 49/23)“. |
| Igor Matkovic, St. Valvasora 6,  51410 Opatija | 1. Clanak 18 potrebno je brisati. Ne moram se ponoviti, ali cu ponovno napisati razloge. Potrebno je navedeni clanak izbrisati jer je u suprotnosti sa Zakonom o lokalnoj i podrucnoj (regionalnoj) samoupravi gdje clanak 61 medjuostalim, navodi: „Mandat clanova vijeca mjesnog odbora traje cetiri godine“. Potrebno je razjasniti da nije rijec o slucajnom odabiru trajanja mandata te onako kako navodite u vasem prijedlogu – do raspisivanja odluke o izborima vec mandati clanova Vijeca mogu trajati iskljucivo 4 godine, i to 4 godine od datuma konstituiranja svakog pojedinog Vijeca mjesnog odbora. Primjerice, vijece mjesnog odbora Vasanska je konstituirano 30. listopada 2019. te mandat clanova vijeca mjesnog odbora traju do 30. listopada 2023. Po vasoj odluci, moze se tehnicki doci u stanje, da stari mjesni odbori nastave s radom slijedecih deset godina, sto nije u skladu s Zakonom (iako se nadamo da se to nece dogoditi, ovako napisan tekst takvo nesto dopusta). U clanku navodite frazu „Do stupanja na snagu odluke o raspisivanju prvih sljedecih redovnih izbora“, ne navodite u roku od kada ce se to dogoditi i vrijedi li ovaj clanak samo za ovaj ciklus izbora ili vrijedi uvijek i za 4 godine. Takodjer, takvo nesto navodite samo za redovite izbore, a ne propisujete pritom prijevremene, te sto se dogadja u tim trenutcima. Dakle, potpuno nejasna situacija za gradjane Opatije. Naime, vi strucni pisete odluke koje bi trebali i najneobrazovaniji biti u stanju procitati i razumijeti, sto u ovom slucaju nije tako. | | **Prijedlog se prihvaća.**  Sukladno prihvaćenom prijedlogu u konačnom tekstu Prijedloga Odluke članak 18. briše se. Naziv Glave IV. mijenja se tako da glasi: „IV. ZAVRŠNA ODREDBA“, a članak 19. postaje članak 18. |